text: [{"text_idx": "#000000", "text": "TB Bingo aftur 26. apri\u0301l"}, {"text_idx": "#000001", "text": "I\u0301 gja\u0301r royndu vit fyri fyrstu fer\u00f0 at hava online-bingo. Vit h\u00f8vdu ikki roynt hetta a\u0301\u00f0ur, so no\u0301gv arbei\u00f0i fo\u0301r i\u0301 fyrireikingarpartin, fyri at ta\u00f0 skuldi eydnast so v\u00e6l sum gj\u00f8rligt."}, {"text_idx": "#000002", "text": "Sigast ma\u0301, at hetta eydna\u00f0ist sera v\u00e6l. Afturmeldingarnar hava veri\u00f0 go\u0301\u00f0ar \u2013 vertirnir sto\u0301\u00f0u seg framu\u0301r v\u00e6l og t\u00f8knin rigga\u00f0i sum hon skuldi. Ikki ti\u0301, okkurt kann alti\u0301\u00f0 gerast betur. Serliga st\u00f8ddin a\u0301 pla\u0301tunum var ein avbjo\u0301\u00f0ing, ti\u0301 bingobrikkar passa\u00f0u ikki a\u0301 t\u00f8lini. Hendan partin hava vit nu\u0301 loyst og bingobrikkar passa nu\u0301 a\u0301."}, {"text_idx": "#000003", "text": "Onkur ringdi eisini um 2 rekkjur, ta\u0301 bingo var og ti\u0301 hava vit nu\u0301 gj\u00f8rt ta\u00f0 solei\u00f0is, at ta\u00f0 kemur at standa a\u0301 skerminum, hvat vit sp\u00e6la um. Um vit t.d. sp\u00e6la um tv\u00e6r rekkjur a\u0301 somu pla\u0301tu, so stendur \u201cVit sp\u00e6la um 2 rekkjur\u201d a\u0301 skerminum."}, {"text_idx": "#000004", "text": "Stu\u00f0ulin lokalt hevur onganti\u0301\u00f0 mangla\u00f0 hja\u0301 TB, men ta\u00f0 var serliga stuttligt at si\u0301ggja at fo\u0301lk sp\u00e6ldu TB-bingo kring alt landi\u00f0. Ringt var\u00f0 millum anna\u00f0 inn u\u0301r Klaksvi\u0301k, Hvalvi\u0301k og Havnini, og er ta\u00f0 sera hugaligt hja\u0301 okkum.Vit kasta okkum ti\u0301 u\u0301t i\u0301 enn eitt bingo og ver\u00f0ur ta\u00f0 komandi sunnudag, 26. apri\u0301l, kl. 16:00. Vit hava broytt ti\u0301\u00f0ina til kl. 16, ti\u0301 so o\u0301ro\u0301gva vit ikki na\u0301ttur\u00f0ar og ti\u0301\u00f0indini hja\u0301 fo\u0301lki. Vit sp\u00e6la framvegis 5 sp\u00f8l og vinningarnir eru framvegis ga\u0301vukort a\u0301 250,- , 350,- og 600,-, til u\u0301tvaldir f\u00f8royskir matv\u00f8ruhandlar."}, {"text_idx": "#000005", "text": "H\u00f8vu\u00f0svinningin kunngera vit o\u0301nsdagin 22. apri\u0301l og ver\u00f0ur ta\u00f0 B\u00e6rendsen Teknik / El-Handilin, i\u00f0 er ein tru\u0301gvur TB-stu\u00f0ul, i\u00f0 letur vinningin.Drigi\u00f0 ver\u00f0ur eisini i\u0301millum seldu pla\u0301turnar. Vinningurin hesafer\u00f0 er ein fra\u0301 B\u00e6rendsen Teknik \u2013 EL Handilin."}, {"text_idx": "#000006", "text": "Kostna\u00f0urin fyri pla\u0301turnar er 60,- fyri eitt ark vi\u00f0 6 pla\u0301tum a\u0301, ella 100,- fyri 2 \u00f8rk (12 pla\u0301tur)."}, {"text_idx": "#000007", "text": "Til ber longu nu\u0301 at bi\u0301leggja s\u00e6r pla\u0301tur. Hetta gert tu\u0301 vi\u00f0 at gera eina bankaflyting a\u0301 konto 9181-1694903 hja\u0301 TB og si\u0301\u00f0an senda eina kvittan, saman vi\u00f0 navni og telefonnummari, til . Tu\u0301 f\u00e6rt si\u0301\u00f0an pla\u0301turnar sendar til ti\u0301na teldupost adressu og kanst tu\u0301 so prenta pla\u0301turnar u\u0301t."}, {"text_idx": "#000008", "text": "Er onkur, i\u00f0 ynskir at fa\u0301a pla\u0301turnar prenta\u00f0ar u\u0301t fyri seg, letur hetta seg eisini gera, men einans i\u0301 Su\u00f0uroynni og i\u0301 seinasta lagi kl. 20:00 kv\u00f8ldi\u00f0 fyri bingo. Online ber til at keypa pla\u0301tur upp til ha\u0301lvan ti\u0301ma a\u0301\u00f0renn bingo byrjar."}, {"text_idx": "#000010", "text": "Something is wrong.Instagram token error."}]